Ilesia de Sant Pero de Larrede

A **ilesia de Sant Pero de Larrede** ye una ilesia aragonesa adedicada a sant Pero, situata en o lugar de Larrede, a 841 metros d'altaria sobre lo livel d'a mar, a una distancia de 7 km de Samianigo, que fa parte d'ixe termin municipal, en a comarca de l'Alto Galligo y provincia de Uesca. Ye la ilesia parroquial d'o lugar.

A ilesia s'edificó arredol de 1050 en estilo romanico, y ye un perfecto eixemplo d'o grupo d'ilesias de Sarrablo. Una d'as suyas peculiaridaz ye de tener a suya planta en forma de cruz latina, y ye protechida legalment dende 1931, cuan se declaró *[[Molimento Nacional]]*, figura legal que hue fa parte d'a consideración como *[[Bien d'Intrés Cultural]]*. En l'anyo 1933 la ilesia estió obchecto d'una ampla restauración, en a cual se construyió la suya vuelta actual.

## Descripción
### Planta
Ya una ilesia con una falsa planta en forma de cruz latina (ye a sola ilesia d'o grupo formau por as ilesias de Sarrablo en poseyer ista caracteristica) formada por l'adición a la nau d'o templo de dos chicotas cambras naturals que fan de falso crucero, en dando-le la forma a la planta.

En o suyo canto norte se troba una torre adosada.

### Exterior
O suyo abside poseye siet arcos ciegos apoyaus sobre lesenas, con moldura torals en baixo y friso superior con baquetons.

A puerta de dentrada en l'edificio situada en a frontera meridional tien un arco peraltau rodiau por dos alfices, con cuatre finestras en l'alto, tres de doble derrame con arco de meyo punto y alfiz, y la cuatrena con doble alfiz y mainel; en a suya frontera occidental se troba una cinquena finestra, bien pareixida a ista cuatrena.

### Interior
Adosadas a las parez laterals d'a nau se troban columnas adosadas sin de basas.

A nau se troba dividida en cinco trampos, y no sigue la estructura habitual d'as ilesias de Sarrablo en poseyer dos chicotas cambras naturals que fan de falso crucero en dando-le la forma a la planta; o falso crucero reposa sobre cuatre arcos torals una mica deformaus. En as dos chicotas cambras lateral que forman o falso crucero se troban una puerta (en o muro occidental) y una chicota finestra (en o muro oriental). En a construcción inicial l'acceso a la torre se feba a traviés d'una d'istas cambras, la situada en o suyo canto norte baixo la dita torre.

### A torre adosada
A torre adosada, que se troba en o canto norte d'o templo, no poseye garra ubertura dica la suya planta superior, a on bi ha cuatre uberturas a cada uno d'os suyos cantos, estando triforiadas y adornadas exteriorment con alfices, formadas por columnetas adosadas a las camas con mainels redondos sin basa, tenendo molduras biseladas en cuentas de capitels sobre las que se recolzan chicoz arquez en forma de ferradura.

## Protección legal
En 1931 la ilesia fue declarada *[[Molimento Nacional]]*, una figura legal que hue ha estau substituyida por a de *[[Bien d'Intrés Nacional]]*.

## Galería d'imáchens

Imachen:Iglesia de San Pedro de Lárrede (7972009248).jpg|Detalle de l'abside.
Imachen:Lárrede San Pedro 5142.JPG|A nau principal, con as suyas columnas adosadas y los suyos arcos faixons.
Imachen:WLM14ES - Iglesia de Larrede - Ruta del Serrablo RI-51-0000634 - Gonzalo Castán.jpg|Anvista d'a ilesia.
Imachen:Sant Per de Larrede - Finestra.jpg|Detalle d'a suya torre adosada.
Imachen:Iglesia de San Pedro, Lárrede, Huesca, España, 2015-01-07, DD 04.JPG|Anvista completa d'a torre adosada.
Imachen:6 San Pedro de Larrede 028.jpg|A sagristía de Sant Pero de Larrede.
Imachen:San Pedro de Lárrede - Ventana.jpg|Finestra con arco de descargue y dos arquez de ferradura .


## Referencias

## Vinclos externos

*  ''San Pedro de Lárrede'' en www.romanicoaragones.com.
*  ''San Pedro de Lárrede'' en www.1romanico.com.
*  ''San Pedro de Lárrede'' en www.RutasConHistoria.es